text: Toskakvotan á Flemish Kap hækkar upp í sløk 4000 tons
text: #000001
text: Føroyska kvotan hækkar 1420 tons
text: #000002
text: Á ársfundinum hjá NAFO í seinastu viku varð avgjørt at hækka heildarkvotuna fyri tosk á Flemish Kap upp í 17.500 tons fyri 2019. Føroyar eiga 22,35% av heildarkvotuni. Sostatt hækkar føroyska kvotan 1420 tons, úr 2491 tonsum upp í 3911 tons.
text: #000004
text: Í nýggja vísindaliga tilmælinum var mett at heildarkvotan fyri tosk á Flemish Kap fyri 2019 kundi hækka úr 11.145 tonsum upp til í mesta lagi 20.800 tons. Tilmælið staðfesti eisini, at helst fór ein so stór hækking at hava við sær, at heildarkvotan fyri 2020 skuldi lækka niður í 12.400 tons.
text: #000005
text: Heildarkvotan fyri tosk á Flemish Kap verður ásett fyri eitt ár í senn. Soleiðis sum útlitini í løtuni eru, verður mett, at hækkingin næsta ár elvir til, at toskakvotan kann gerast meira støðug frá ári til árs, enn um valt varð at hækka kvotuna enn meira fyri 2019.
text: #000006
text: Føroyska kvotan fyri svartkalva og kongafisk fyri 2019 verður ávikavist 211 tons og 69 tons, sum er tað sama sum í ár.
text: #000008
text: Harumframt vóru ein røð av viðurskiftum viðvíkjandi fiskiveiðuumsiting, eftirliti, gransking og hagtølum viðgjørd á ársfundinum.
text: #000009
text: Heimaflotin: Eingin nýbygningur síðan 2007
text: #000014
text: Uppsjóvarkipini komin inn at kroka
text: #000015
text: Alifóður setir dám á føroyska útflutningin
text: #000018
text: Smyril Line keypir enn eitt farmaskip
text: #000019